
Ministru kabineta rīkojums Nr. 25
Rīgā 2025. gada 14. janvārī (prot. Nr. 2 8. §)
Par nekustamā īpašuma "Zēmeles" Bērzaines pagastā, Valmieras novadā, daļu pirkšanu Briedes tilta pārbūves būvprojekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Zēmeles" (nekustamā īpašuma kadastra Nr. 9644 002 0007) daļu – zemes vienību (zemes vienības kadastra apzīmējums 9644 002 0122) 0,0535 ha platībā un zemes vienību (zemes vienības kadastra apzīmējumus 9644 002 0124) 0,03 ha platībā – Bērzaines pagastā, Valmieras novadā, kas nepieciešama Briedes tilta pārbūves būvprojekta īstenošanai uz valsts vietējā autoceļa V193 "Matīši–Bērzaine–Rubene" 5,84. km.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem.

